text: Dødsårsag er nu kendt: 46-årig mountainbiker druknede
  04 januar 2017 kl. 13.39
  Den 46-årige familiefar, der fredag blev fundet død ved Vonsild, er nu blevet obduceret, og dødsårsagen er fundet.
  Fredag i sidste uge blev den efterlyste mountainbikerytter og familiefar fra Vejen fundet død i en skov ved Vonsild. Han var torsdag morgen taget ud på en længere cykeltur, men vendte aldrig hjem om eftermiddagen som forventet. 
  Den 46-årige blev fundet af familien i vandkanten af en skovsø, efter et større eftersøgningsarbejde havde været i gang hele natten. Det var ikke muligt at fastsætte dødsårsagen ved et ligsyn, og han blev derfor sendt til obduktion.
  Den blev afsluttet onsdag.
  - Han døde som følge af drukning. Det antages, at han har fået et ildebefindede, og derved er styrtet, siger stationsleder ved Kolding Politi, Verner Petersen, til TV SYD.
   Den afdøde er videregivet til familien.
  
  